Source: https://beta.e-justice.europa.eu/379/MT/european_account_preservation_order?IRELAND&member=1
Timestamp: 2019-12-12 10:31:55+00:00
Document Index: 785088

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'qorti ', 'Qorti ', 'qorti ', 'qorti ', 'qorti ', 'Qorti ', 'Qorti ', 'Qorti ', 'qorti ', 'qorti ', 'qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'qorti ']

L-Artikolu 50(l)(a) - Ismijiet u dettalji ta’ kuntatt tal-qrati deżinjati bħala kompetenti li joħorġu Ordni Ewropea tal-Preservazzjoni tal-Kontijiet (l-Artikolu 6(4));
Fid-dritt tal-Irlanda ma hemmx strumenti awtentiċi u għaldaqstant din id-dispożizzjoni ma tapplikax fl-Irlanda.
Fl-Irlanda japplika l-Artikolu 14(5)(a), jiġifieri, obbligu fuq il-banek kollha tal-Irlanda li jiddivulgaw, fuq talba mill-awtorità tal-informazzjoni, jekk id-debitur għandux kont magħhom.
fil-każijiet li fihom il-ġurisdizzjoni għall-ħruġ ta’ Ordni ta’ Preservazzjoni tkun tal-Qorti Distrettwali, lill-Imħallef tal-Qorti taċ-Ċirkwit (Circuit Court) li l-Ordni ta’ Preservazzjoni tkun inħarġet fiċ-Ċirkwit tiegħu.
fil-każijiet li fihom il-ġurisdizzjoni għall-ħruġ ta’ Ordni ta’ Preservazzjoni tkun tal-Qorti taċ-Ċirkwit, lill-Qorti Superjuri
fil-każijiet li fihom il-ġurisdizzjoni għall-ħruġ ta’ Ordni ta’ Preservazzjoni tkun tal-Qorti Superjuri, lill-Qorti tal-Appell (madankollu, għandu jiġi nnutat li, f’konformità mad-dispożizzjonijiet tal-Kostituzzjoni Irlandiża, il-Qorti Suprema għandu jkollha l-ġurisdizzjoni ta’ appell minn deċiżjoni tal-Qorti Superjuri jekk hi tkun issodisfata li hemm ċirkostanzi ta’ eċċezzjoni li jiġġustifikaw appell dirett minnha. Prekundizzjoni biex il-Qorti Suprema tkun daqshekk issodisfata hija li d-deċiżjoni kkonċernata tkun tinvolvi materja ta’ importanza għall-pubbliku ġenerali u/jew jekk l-interessi tal-ġustizzja jkunu jeħtieġu hekk.)
Il-punt sa liema l-kontijiet konġunti u ta’ mandatarji jistgħu jiġu preservati skont il-liġi Irlandiża jiddependi miċ-ċirkostanzi tal-kawża inkwistjoni. Fir-rigward tal-kontijiet konġunti, ir-regola ġenerali hija li inġunzjoni tat-tip Mareva li tingħata kontra konvenut waħdu ma għandhiex tipprevjeni lil detentur ta’ kont konġunt milli jiġbed mill-kont bankarju dment li dan ma jkunx speċifikament previst fl-ordni.
Fir-rigward tal-kontijiet ta’ mandatarji, meta parti terza jkollha assi għan-nom tal-konvenut f’kont ta’ mandatarju, dawk l-assi jkunu suxxettibbli li jintlaqtu minn inġunzjoni Mareva diretta għall-konvenut għaliex dan tal-aħħar ikun is-sid f’ekwità jew benefiċjarju ta’ dawk l-assi.
Detentur ta’ kont konġunt jew ta’ mandatarju li l-kont tiegħu jkun soġġett għal inġunzjoni bħal din jista’ jressaq rikors quddiem il-qorti rilevanti bl-għan li jiġu emendati t-termini tal-inġunzjoni.
Fil-każ ta’ proċedimenti nazzjonali ekwivalenti, il-Qorti tiddetermina l-ammont disponibbli għad-debitur abbażi tal-każ individwali wara li tkun qieset iċ-ċirkostanzi tal-parti kkonċernata. Ir-rikors rilevanti jsir mid-debitur u ma hemm l-ebda regola dwar l-ammont li jista’ jkun disponibbli.
Il-banek ma jitolbux ħlas għall-eżekuzzjoni tal-ordnijiet tal-qrati f’każ ta’ proċedimenti nazzjonali ekwivalenti. Fil-każ li kellha tintalab informazzjoni dwar kont, ma hemm l-ebda regola fis-seħħ li timpedixxi lill-banek milli jitolbu ħlas ta’ tariffa għall-forniment ta’ tali informazzjoni. Bħala prinċipju ġenerali, il-kreditur ikun responsabbli għall-ispejjeż imġarrba mill-bank, minkejja li l-qorti tista’ eventwalment tikkundanna lid-debitur iħallas tali spejjeż.
Mhuwiex previst li l-awtoritajiet kompetenti u ta’ informazzjoni jitolbu l-ħlas ta’ tariffa ta’ amministrazzjoni. Madankollu, in-notifika personali tad-dokumenti tinvolvi ħlas ta’ madwar EUR 100 sa EUR 200, skont id-diffikultà fit-twettiq tan-notifika.
Nota: in-notifika personali tad-dokumenti sseħħ minn kumpanija tas-settur privat f’dan il-każ, u ma teżistix skala ta’ tariffi disponibbli.
Ma ssirx klassifikazzjoni ta’ proċeduri simili bħall-inġunzjonijiet Mareva skont il-liġi Irlandiża billi l-kreditur ma jiksibx interessi proprjetarji fl-assi inkwistjoni.
Fl-Irlanda,
Sa fejn għandu x’jaqsam l-Artikolu 33(1), il-qorti b’kompetenza li tagħti rimedju hija l-qorti li tkun ħarġet l-Ordni ta’ Preservazzjoni li, skont iċ-ċirkostanzi, tista’ tkun Qorti Distrettwali, Qorti taċ-Ċirkwit jew Qorti Superjuri*.
Sa fejn għandhom x’jaqsmu l-Artikolu 34(1) u 34(2), il-qorti b’kompetenza li tagħti rimedju hija,
meta l-Ordni Ewropea tal-Preservazzjoni tal-Kontijiet tkun inħarġet minn qorti fl-Istat, l-qorti li tkun ħarġet l-ordni ta’ preservazzjoni;
meta l-Ordni Ewropea tal-Preservazzjoni tal-Kontijiet tkun inħarġet minn Stat Membru li ma jkunx l-Istat, il-Qorti Superjuri*.
*Il-Qorti Superjuri,
Fl-Irlanda, jista’ jsir appell minn deċiżjoni maħruġa skont l-Artikoli 33, 34 jew 35, kif ġej –
meta d-deċiżjoni tkun ittieħdet mill-Qorti Distrettwali, jista’ jitressaq appell quddiem l-Imħallef tal-Qorti taċ-Ċirkwit li l-Ordni ta’ Preservazzjoni tkun ħarġet fiċ-Ċirkwit tiegħu fi żmien 14-il jum mid-data li fiha tkun ingħatat id-deċiżjoni li tkun qed tiġi appellata (l-Artikoli 35.1 u 35.3 biss). http://www.courts.ie/rules.nsf/0/e7bc3303e9b0464a80256d2b0046a095?OpenDocument
meta d-deċiżjoni tkun ittieħdet mill-Qorti taċ-Ċirkwit, jista’ jitressaq appell quddiem il-Qorti Superjuri fi żmien 10 ijiem mid-data li fiha s-sentenza jew l-ordni li tkun qed tiġi appellata tkun inqrat fi smigħ pubbliku (l-Artikoli 35.1 u 35.3 biss). http://www.courts.ie/rules.nsf/d7ed4ce54d2bd0c680256e5400502ec7/d5629e64d4c7cae680256d2b0046b3ae?OpenDocument
meta d-deċiżjoni tkun ittieħdet mill-Qorti Superjuri, jista’ jsir appell quddiem il-Qorti tal-Appell fi żmien 28 jum mill-ipperfezzjonar tal-Ordni. (Madankollu, għandu jiġi nnutat li, f’konformità mad-dispożizzjonijiet tal-Kostituzzjoni Irlandiża, il-Qorti Suprema għandu jkollha l-ġurisdizzjoni ta’ appell minn deċiżjoni tal-Qorti Superjuri jekk hi tkun issodisfata li hemm ċirkostanzi ta’ eċċezzjoni li jiġġustifikaw appell dirett minnha. Prekundizzjoni biex il-Qorti Suprema tkun daqshekk issodisfata hija li d-deċiżjoni kkonċernata tkun tinvolvi materja ta’ importanza għall-pubbliku ġenerali u/jew jekk l-interessi tal-ġustizzja jkunu jeħtieġu hekk.) http://www.courts.ie/rules.nsf/8652fb610b0b37a980256db700399507/6805f0acd71dd40f80256f900064bdeb?OpenDocument
Skont iċ-ċirkostanzi tal-każ, it-tariffi tal-qorti fi proċedimenti biex tinkiseb Ordni ta’ Preservazzjoni jew rimedju fil-konfront ta’ Ordni, jistgħu jvarjaw minn madwar EUR 80 sa EUR 200. L-informazzjoni rilevanti tinsab hawnhekk:
L-ebda lingwa (l-Irlanda taċċetta l-Irlandiż u l-Ingliż biss).